**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2015 M. KOVO 31 D. SPRENDIMO NR. 5TS-1532 „DĖL STRATEGINIO PLANAVIMO LAZDIJŲ RAJONO SAVIVALDYBĖJE ORGANIZAVIMO TVARKOS APRAŠO PATVIRTINIMO“ PAKEITIMO**

2019 m. kovo 25 d. Nr. 34-1665

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba n u s p r e n d ž i a:

Pakeisti Strateginio planavimo Lazdijų rajono savivaldybėje organizavimo tvarkos aprašą, patvirtintą Lazdijų rajono savivaldybės tarybos 2015 m. kovo 31 d. sprendimu Nr. [5TS-1532](http://www.infolex.lt/lazdijai/Default.aspx?Id=3&DocId=35043) „Dėl Strateginio planavimo Lazdijų rajono savivaldybėje organizavimo tvarkos aprašo patvirtinimo“:

1. Pakeisti 25 punktą ir jį išdėstyti taip:

 „25. Savivaldybės strateginio planavimo dokumentų rengimo grafikas (kuriame yra pateiktas ir strateginio veiklos plano rengimo grafikas) yra parengiamas, atsižvelgiant į Lazdijų rajono savivaldybės biudžeto projekto rengimo ir biudžeto vykdymo tvarkos aprašą ir tvirtinamas Savivaldybės administracijos direktoriaus.“;

2. Pakeisti 29 punktą ir jį išdėstyti taip:

 „29. Strateginio veiklos plano formą tvirtina administracijos direktorius.“;

3. Pakeisti 59 punktą ir jį išdėstyti taip:

 „59. Seniūnijų metinio veiklos plano įgyvendinimo ataskaitos teikiamos pritarti Savivaldybės administracijos direktoriui, Savivaldybės biudžetinių įstaigų metinės veiklos ataskaitos – Savivaldybės tarybai.“;

4. Pakeisti 61 punktą ir jį išdėstyti taip:

„61. Atitinkamų metų strateginio veiklos plano įgyvendinimo ataskaita rengiama kasmet vasario–balandžio mėn., vadovaujantis Savivaldybės strateginio veiklos plano įgyvendinimo stebėsenos duomenimis ir Savivaldybės administracijos, seniūnijų, biudžetinių įstaigų pateikta informacija apie metinių veiklos planų įgyvendinimą ir kita svarbia susijusia informacija (pasiekta pažanga, iškylančios problemos ir galimi iššūkiai, t. y. akcentuojami pasiekti rezultatai, o ne vykdyta veikla ar atliktos funkcijos). Savivaldybės tarybos (Savivaldybės veiklos) ataskaita atitinka Savivaldybės strateginio veiklos plano įgyvendinimo metinę ataskaitą. Visa strateginio veiklos plano veiklos ataskaitose reikalinga pateikti informacija pateikiama ir sekančio laikotarpio strateginio veiklos plano projekte“.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. KOVO 31 D. SPRENDIMO NR. 5TS-1532 „DĖL STRATEGINIO PLANAVIMO LAZDIJŲ RAJONO SAVIVALDYBĖJE ORGANIZAVIMO TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2019-03-19

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2015 m. kovo 31 d. sprendimo Nr. 5TS-1532 „Dėl Strateginio planavimo Lazdijų rajono savivaldybėje organizavimo tvarkos aprašo patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

 Projekto tikslas – patikslinti Strateginio planavimo Lazdijų rajono savivaldybėje organizavimo tvarkos aprašą, atsižvelgiant į valstybės lygmens teisės aktuose numatyto reglamentavimo pakeitimus ir siekiant sumažinti administracinę naštą, kurios mažinimas įstatymais pavestas vykdyti savivaldybėms.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Centralizuoto savivaldybės vidaus audito skyriaus vyriausiasis specialistas Gediminas Giedraitis.

Centralizuoto savivaldybės vidaus audito skyriaus Gediminas Giedraitis

vyr. specialistas